Hoes in staande posisie | Health24
Posted by: Daantjie | 2012/07/07
Hoes in staande posisie
Ek dink nie die dokters en aptekers wat ek in die verlede geraadpleeg het, neem my ernstig op nie. My probleem is dat ek, nadat ek ''n verkoue gehad het, aanhoudend begin hoes as ek regop staan of -sit. As ek plat lê (of slaap) of agteroor sit, hoes ek glad nie. Dit hou soms tot twee maande so aan. Absoluut niks wat die dokters voorskryf, help nie. Dit is geweldig irriterend vir my en die mense rondom my.
Dit is gewoonlik as gevolg van 'n virale brongitis en jy kan jou apteker vir 'n pompie, naamlik Ipvent vra. Dit sal help om die hoes te verminder/verbeter. Dit is ook moontlik dat wanneer jy staan of sit, jou sinusse beter dreineer en dit die hoes veroorsaak. Ek stel dus voor dat jy die pompie van jou apteker kry en 'n afspraak by 'n oor-, neus- en keelspesialis vir 'n ondersoek maak, om kroniese sinusitis uit te skakel.